XVI бӀешарахь нохчийн цхьа дакъа кӀез-кӀезиг юхаберза буьйлабелира лаьмнийн кӀошташкара аренашкаxa0— Нохчийн ариене, Теркан тогӀенашка, Соьлжан а, Орган а бердашка. Нохчийн истори а, оьздангалла а хууш волу А.xa0А.xa0Саламовс яздина: «Лаьттан йоккхачу къоьлло, мацалло теттара нохчийн, гӀалгӀайн тайпанаш лаьмнийн баххьашкара а, чӀежашкара а хьеначу аренан лаьттанашка. Дуккха а бӀешарашкарчу исторехь уьш цӀа бахана цаӀара Теркан аренашка, амма юха а къайлабовла безара лаьмнашкахь ницкъ болу мостагӀ тӀетаьӀча». Юьханца аренашка дӀакхелхаш нохчаша а, гӀалгӀаша а, кӀезга-мезга девзаш долчу кегийра тайпанех юьрташ яхкара, кхин тӀе цхьайолу юьрташа тахане схьаеана, лаьмнашкахь хӀара а, важа а, юьрташ кхоллина хилла болчу шайн дайн цӀараш юьрташна а техкина.